**Izvješće o javnom uvidu o Arhitektonsko-urbanističkoj studiji novog stambeno-poslovnog naselja na području bivše tvornice Cetinka u Trilju**

**Predmet javnog uvida**: Arhitektonsko-urbanistička studija novog stambeno-poslovnog
 naselja na području bivše tvornice Cetinka u Trilju

**Vrijeme trajanja uvida**: 23. kolovoza 2022. – 22. rujna 2022.

**Broj zaprimljenih primjedbi i prijedloga**: 6

**Tablični prikaz zaprimljenih mišljenja, primjedbi i prijedloga**

|  |  |  |
| --- | --- | --- |
| **Sudionik javnog uvida** | **Predmet očitovanja** | **Očitovanje se prihvaća/ne prihvaća/djelomično se prihvaća****s obrazloženjem**  |
| Antonio Alujević25.08.2022.  | Predlažu se sljedeći dodatni sadržaji u sklopu budućeg stambeno-poslovnog naselja: Banka, FINA,Porezna uprava,Osiguravajuća kuća,Policijska postaja,Stanica za tehnički pregled vozila, Akvarij,Kazalište lutaka, Kino  | Suglasni smo s prijedlogom dodatnih sadržaja, koji se mogu uklopiti u planiranu strukturu poslovnih zgrada, u smislu uredskog poslovanja, manjih prodajnih prostora i slično, dok bi, s druge strane, uklapanje prostorno i funkcionalno zahtjevnijih sadržaja (kino kazalište akvarij i dr.) zahtijevalo izmjenu planiranog projektnog rješenja. |
| Emil Ilija Perić01.09.2022. | Okretište bi bilo dobro premjestiti bliže u sredini naselja. Trenutno cijeli kvart uključujući i stambeno naselje presijeca cesta. Okretište će samo dodatno pojačati promet. Također prometnica presijeca dijagonalu stambeno naselje - vrtić. Možda bi bilo bolje da se cjelokupno stambeno naselje riješi prometa kako bi se stvorio jedinstven prostor za djecu i ljude općenito. Cestovni prilaz za pojedine stambene zgrade riješiti na drugačiji način. Možda da cesta ide uz rub naselja s zavojem prema stražnjem dijelu | Okretište je planirano prije svega za manevriranje komunalnih i interventnih vozila, dok se sve redovne parkirališne potrebe stambenog naselja planiraju riješiti višeetažnim parkiralištem na početku stambenog dijela, tako da je od pozicije priključka parkirališta na prometnicu u smjeru stambenog naselja redovni promet de facto isključen. Isto bi se dodatno reguliralo prometnom signalizacijom. |
| Emil Ilija Perić01.09.2022. | Sportsku dvoranu bi bilo bolje postaviti bliže glavnoj prometnici jer će vjerojatno oko nje biti velika dinamika (ljudi i auta), a na njezino mjesto postaviti uredske prostore. Dvorana će u većoj mjeri biti za sve stanovnike grada Trilja. Uredski prostori će stvoriti manju dinamiku kretanja pa možda je bolje da su bliže stambenom naselju | Sportska dvorana je postavljena na dotičnu poziciju iz razloga da može koristiti postojeću građevinu za smještaj pomoćnih sadržaja (svlačionice, sanitarije, spremišta i drugo). Pješačka promenada, kao glavni pristupni pješački koridor je dimenzionirana na protok veće količine ljudi koja se očekuje prilikom sportskih događanja. |
| Emil Ilija Perić 01.09.2022. | Poslovne prostore u stambenim zgradama bi bilo bolje primarno koristiti kao stambene jedinice s vrtom a sekundarno kao poslovni prostor s funkcijama korisnima za cca. 500 stanovnika | Prizemlja stambenih zgrada će se svakako fleksibilno isprojektirati na način da se mogu koristiti i za stambenu i poslovnunamjenu, pri čemu će aktivirati dio pripadajućeg partera, odnosno vrta. Konkretni udio pojedine namjene će se definirati daljnjim fazama razrade projekta. |
| Emil Ilija Perić01.09.2022. | Napraviti biciklističku stazu i više mjesta za parkiranje bicikala, romobila i manjih vozila | Suglasni s prijedlogom, isto je predmet daljnje faze razrade projektnog rješenja. |
| Mladen Klarić 21.09.2022. | Predlaže se još jedan cestovni koridor točnije evakuacijski izlaz koji bi se koristio samo za slučaj nužde odnosno za pristup operativnih snaga civilne zaštite u slučaju raznih nepogoda kao i evakuaciju mještana iz stambenih naselja. Isti bi se nalazio na kat. čestici 2086 k.o. Košute, odnosno sa sjeverne strane kod sadašnje lokacije lapidarija muzeja. Time bi se omogućila kvalitetnija komunikacija na istočni dio stambenih poslovnih zgrada kako interventnih službi tako i mještana, pogotovo starijih i djece.  | Potrebni evakuacijski izlazi predmet su elaborata zaštite od požara, koji je dio daljnje faze razrade projektnih rješenja. |
| Marko Roguljić26.09.2022.(izvan roka) | Prema idejnom rješenju novog stambeno-poslovnog naselja katnost stambenih zgrada nije usklađena s PPU-om Grada Trilja. U idejnom rješenju se navodi kako su stambene zgrade katnosti P+5, a prema PPU je dozvoljena gradnja višestambenih građevina maksimalne katnosti Po (S)+P+3+Pk (podrum ili suteren, prizemlje, tri kata i potkrovlje), odnosno do maksimalne visine 14,7 m. | Idejno rješenje je između ostalog rađeno i kao prijedlog za izmjenu važeće prostorno planske dokumentacije, te zbog toga nije potpuno u skladu s istom. |

**Zaključak:**Javni uvid u Arhitektonsko-urbanističku studiju novog stambeno-poslovnog naselja na području bivše tvornice Cetinka u Trilju objavljen je na službenoj stranici Grada Trilja [www.trilj.hr](http://www.trilj.hr) dana 23. kolovoza 2022.

Do 22. rujna 2022. građani Grada Trilja i zainteresirana javnost mogli su slati svoja mišljenja, prijedloge i primjedbe. U razdoblju trajanja javnog uvida pristiglo je šest (6) pojedinačnih očitovanja te jedno (1) izvan roka.

Većina pristiglih očitovanja se odnosi na elemente koji su predmet daljnje razrade projektne dokumentacije.

Primjedbe su svakako korisne informacije od strane korisnika prostora, koje će se uzeti u obzir u navedenoj daljnjoj razradi projektne dokumentacije.

Sljedeći korak je izrada **arhitektonskog idejnog rješenja** zajedničke prometne infrastrukture i pojedinih faza gradnje, pri čemu će se definirati odgovori na većinu pristiglih pitanja.